SUPER เผยโรงไฟฟ้าพลังงานแสงอาทิตย์ในเพชรบูรณ์ 8 MW จ่ายไฟฟ้าแล้ว
SUPER เผยโรงไฟฟ้าพลังงานแสงอาทิตย์บ.ย่อยในเพชรบูรณ์ 8 MW จ่ายไฟฟ้าแล้ว
1 ก.ย. 2558

บริษัท ซุปเปอร์บล็อก จำกัด (มหาชน) หรือ SUPER ระบุว่า โครงการโรงไฟฟ้าพลังงานแสงอาทิตย์ของ บริษัท เฮลท์ แพลนเน็ท เมเนจเม้นท์ (ประเทศไทย) จำกัด (HPM) ซึ่งตั้งอยู่ที่ ตำบลห้วยสะแก อำเภอเมือง จังหวัดเพชรบูรณ์  ได้จ่ายไฟฟ้าเข้าระบบเชิงพาณิชย์ให้กับการไฟฟ้าส่วนภูมิภาคแล้ว ในวันที่ 31 สิงหาคม 2558 นี้  (COD) โดยมีกำลังการผลิตพลังงานไฟฟ้าสูงสุดรวม 8 เมกะวัตต์ (MW)
สำหรับโครงการโรงไฟฟ้าพลังงานแสงอาทิตย์ของ HPM มีทั้งสิ้น 5 โครงการ กำลังการผลิตรวม 40 เมกะวัตต์ โดยเป็นโครงการที่ลงนามสัญญาซื้อขายไฟฟ้า(PPA) แล้ว 4 โครงการ รวม 32 เมกะวัตต์ ซึ่งในส่วนนี้เดินเครื่องผลิตไฟฟ้าเชิงพาณิชย์แล้ว 2 โครงการ รวม 16 เมกะวัตต์ รวมถึงโครงการที่จ.เพชรบูรณ์ครั้งนี้ด้วย  นอกจากนี้ HPM ยังเหลืออีก 1 โครงการ กำลังการผลิต 8 เมกะวัตต์ ที่รอลงนามสัญญาซื้อขายไฟฟ้า
ทั้งนี้ บริษัท เฮลท์ แพลนเน็ท เมเนจเม้นท์ (ประเทศไทย) จำกัด  เป็นบริษัทย่อยของบริษัทที่ถือหุ้นโดย บริษัท ซุปเปอร์ โซล่าร์ เอนเนอร์ยี จำกัด (SSE) ในสัดส่วน 100%